הכנס השנתי הגדול של אורקל "שבוע אורקל 2009" הסתיים.
כמו תמיד הגיעו המון אנשים, על אף ש-2009 היא לא שנה טובה למקצוע ובכלל שנה "לא משהו".
ציפיתי לראות נוכחות דלה אבל לשמחתי התבדתי.
למלון דניאל הגיעו למעלה מ-1000 איש (אין לי מספר מדוייק) וזה יפה מאד בשביל כנס בתשלום (ותשלום לחלוטין לא זול).
הכי כיף – בצהריים לעשות כמה דקות הפסקה ולראות את הים הנשקף מהמלון. אין דבר יותר מרגיע ומופלא מזה.
הכי כיף 2.0 – לפגוש את כל הקולגות למקצוע ולשמוע סיפורים (ורכילויות) מעניינים.
השנה הרצתי בשני סמינרים של יום מלא ובשני סמינרים נוספים של 50 דקות כל אחד.
ביום ראשון (15.11) נתתי הרצאה על PL/SQL Tips & Tricks for better performance. סמינר המתמקד על תכונות מתקדמות ב-PL/SQL אשר מסייעות להרצת קוד באופן מהיר ויעיל יותר.
הסמינר נכחו כ-30 איש ששרדו למרות האופי המאד טכני של הסמינר. הנוכחים בהרצאה הרבו לשאול שאלות ולהתעניין.
בגלל שביתת נהגי האופנועים שחסמו את הצירים המרכזיים (מחלף הסירה וצומת גלילות), נוצרו פקקי ענק בגישה למלון דניאל בהרצליה פיתוח. בשעה 09:00 נכחו בחדר ההרצאות בקושי 2 אנשים. ב-09:30 נכחו בקושי 12. בסופו של דבר הסמינר התחיל ב-09:40 ונאלצתי להעריכו עד לשעה 17:00.
ביום שני (16.11) נתתי הרצאה שכותרתה Advanced & New Features in PL/SQL. בהרצאה זו המיקוד הוא על אופציות מתקדמות ב-PL/SQL ועל תכונות חדשות שהוספו באורקל 11g. הסמינר הועבר לאולם הגדול ונכחו בו למעלה מ-60 איש.
במשך הסמינר קרו כל הזמן דברים מוזרים – היה לפתע ריח חריף של נפט או סולר למשך כרבע שעה ומדי פעם היו רחשים מוזרים מהקיר שמאחורי הבמה (בעיקר קולות של פכפוכי מים…). זה היה די מוזר.
אני חייב לציין לשבח את אנשי ג'ון ברייס שאצו רצו לברר עם אנשי מלון דניאל את פשר התופעות המשונות האלו ולטפל בהן.
ביום רביעי (18.11) נתתי הרצאה בת 50 דקות (Power session) שכותרתה Doing SQL from PL/SQL – Best & Worst Practices. ההרצאה מבוססת על מאמר בן 80 עמודים של מנהל המוצר של PL/SQL ששמו ברין לוולין אשר מציב כללים לפיתוח נכון של קוד ב-PL/SQL. ביום חמישי (19.11) נתתי הרצאה בת 50 דקות על Oracle Data Pump שמחליף את ה- exp/imp המיושן של אורקל. כאיש שמתעסק המון גם עם SQL Server, זה כלי שממש חסר לי בסביבת SQL Server. אני מקווה שמיקרוסופט יכלילו utility דומה בגרסאות עתידיות של SQL Server.
בסמינר הזה היתה נוכחות ערה של כ-50 איש ונשאלו שאלות רבות (שמפאת קוצר הזמן היה קשה לענות על כולן) על הכלי הנהדר והמתוחכם הזה שמאפשר לעשות גיבויים לוגיים של נתונים ומבנים ב-DB.
בסופו של השבוע הייתי די מותש בעיקר בגלל שבין לבין המשכתי לטפל בפרוייקטים השוטפים שבהם אני מעורב.
תודה על ההזמנה לבלוג, קראתי והתענינתי בעיקר בהרצאות שהעברת בשבוע אורקל.
עברתי על המצגת של Doing SQL from PL/SQL – Best & Worst Practices קצת קשה להבנה בלי להיות בהרצאה, אשמח אם תצרף את הלינק למאמר שהמצגת מתבססת עליו (ברין לוולין ).